NFC ผุด 2 บ.ย่อย เดินหน้าธุรกิจคลังสินค้าเหลว-บริการขนส่ง
NFC ผุด 2 บ.ย่อย ลุยธุรกิจคลังสินค้าเหลว-บริการขนส่ง รวมถึงให้บริการคลังสินค้าและลานจัดเก็บสินค้า คาดทำรายการแล้วเสร็จ ก.ค.นี้
9 ก.ค. 2561

นางบงกช รุ่งกรไพศาล รองกรรมการผู้จัดการใหญ่ ด้านการเงินและบริหาร บริษัท เอ็นเอฟซี จำกัด (มหาชน) หรือ NFC เปิดเผยว่า คณะกรรมการบริษัทอนุมัติการจัดตั้งบริษัทย่อย จำนวน 2 บริษัท คือ บริษัท เอ็นเอฟซีที จำกัด ประกอบกิจการบริการคลังสินค้าเหลวและบริการขนส่ง ทุนจดทะเบียน 1 ล้านบาท โดยบริษัทถือหุ้น 100% และบริษัท เอ็นเอฟซีดับบลิว จำกัด เพื่อให้บริการคลังสินค้าและลานจัดเก็บสินค้า ทุนจดทะเบียน 1 ล้านบาท บริษัทถือหุ้นจำนวน 100% ทั้ง 2 บริษัททำรายการภายในเดือน ก.ค.61
นอกจากนี้มีมติอนุมัติเปลี่ยนแปลงกรรมการผู้มีอำนาจลงลายมือชื่อแทนบริษัท เป็น นายณัฐภพ รัตนสุวรรณทวี, นายยงยศ ปาละนิติเสนา, นางบงกช รุ่งกรไพศาล, นายกิจจา สมัญญาหิรัญ และนายณัฐพงษ์ รัตนสุวรรณทวี กรรมการสองในห้าคนลงลายมือชื่อร่วมกันและประทับตราสำคัญของบริษัท
จากเดิม นายณัฐภพ รัตนสุวรรณทวี ลงลายมือชื่อร่วมกับนายยงยศ ปาละนิติเสนา หรือนายศุภกิจสมัญญาหิรัญ ลงนายมือชื่อร่วมกับ นายยงยศ ปาละนิติเสนาหรือนายศุภกิจ ดุลยพิชช์ รวมเป็นสามคนและประทับตราสาคัญของบริษัท